CELEX: C2007/269/109
Language: sl
Date: 2007-11-10 00:00:00
Title: Zadeva T-345/07: Tožba, vložena 13. septembra 2007 – La Banque Postale proti Komisiji

10.11.2007   
            
            
               SL
            
            
               Uradni list Evropske unije
            
            
               C 269/60
            
         Tožba, vložena 13. septembra 2007 – La Banque Postale proti Komisiji
   (Zadeva T-345/07)
   (2007/C 269/109)
   Jezik postopka: francoščina
   Stranki
   
      Tožeča stranka: La Banque Postale (zastopnika: S. Hautbourg in J.-E. Skovron, odvetnika)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               izpodbijano odločbo naj se razglasi za nično v celoti na podlagi člena 230, četrti odstavek, ES;
            
         
               —
            
            
               Komisiji naj se naloži plačilo vseh stroškov postopka.
            
         Tožbeni razlogi in bistvene trditve
   S to tožbo tožeča stranka predlaga razglasitev ničnosti Odločbe Komisije C (2007) 2110 konč. z dne 10. maja 2007, s katero je bila ugotovljena neskladnost določb francoskega denarnega in finančnega zakonika (Code Monétaire et Financier français), ki trem kreditnim institucijam – namreč tožeči stranki, Caisses d'Epargne et de Prévoyance in Crédit Mutuel – pridržujejo posebne pravice za distribucijo knjižic A in modrih knjižic, s členom 86(1) ES v povezavi s členoma 43 in 49 ES.
   V podporo svoji tožbi navaja štiri tožbene razloge.
   S prvim tožbenim razlogom tožeča stranka zatrjuje, da naj bi Komisija kršila njeno pravico biti slišana med postopkom, ki je bil zaključen z izpodbijano odločbo, v kateri naj ne bila imela možnosti podati stališča glede dveh poročil, ki so ju Komisiji predložili pritožniki in ki naj bi se po mnenju tožeče stranke izkazali kot bistveni pri dokazovanju Komisije.
   Drugič trdi, da naj bi Komisija večkrat napačno uporabila pravo in storila napako pri presoji, ker je bila ureditev distribucije knjižice A omejitev svobode ustanavljanja in omejitev svobode opravljanje storitev. Po mnenju tožeče stranke naj bi Komisija napačno uporabila pravo, s tem ko je zelo široko razlagala izraz „omejitev“ v smislu členov 43 in 49 ES, kot tudi okoliščin, v katerih se lahko obe načeli uveljavljata. Tožeča stranka trdi tudi, da naj bi Komisija napačno sklepala, da posebni predpisi otežijo in podražijo vstop na trg bančnega varčevanja v Franciji.
   Tretjič, tožeča stranka trdi, da naj bi bila izpodbijana odločba pravno nepravilna in naj bi bila z njo storjena očitna napaka pri presoji, ker je Komisija menila, da sedanje ureditve distribucije knjižic A ne bi bilo mogoče utemeljiti na podlagi člena 86(2) ES. Po mnenju tožeče stranke naj bi Komisija napačno uporabila pravo in storila več napak pri presoji pri opredelitvi storitev v splošnem interesu dostopa do bančnih storitev za knjižico A in pri analizi nujne in sorazmerne narave posebnih določb za dokončanje storitve v splošnem interesu, in sicer dostopa do bančnih storitev in financiranja socialnih stanovanj.
   S četrtim tožbenim razlogom tožeča stranka zatrjuje, da naj bi bila obrazložitev izpodbijane odločbe protislovna in nezadostna.